- Cristian Tudor Popescu, reacţie furibundă după atacul asupra Simonei Halep
- Ce a spus despre Caroline Wozniacki
Cristian Tudor Popescu a avut o reacţie furibundă, după atacul asupra Simonei Halep, lansat de Caroline Wozniacki. Acesta a transmis că "Simo" nu ar trebui să ia în calcul declaraţiile danezei, oferind şi un verdict despre partida româncei cu Paula Badosa.
Caroline Wozniacki a avut o reacţie dură şi a transmis că "dopatele nu ar trebui să primească wildcard". Aceasta a făcut referire la faptul că Simona Halep a primit o invitaţie de a juca la turneul de la Miami, imediat după victoria de la TAS.
"Tractorista Wozniacki!" Cristian Tudor Popescu, reacţie furibundă după atacul asupra Simonei Halep
Cristian Tudor Popescu a avut doar cuvinte de laudă la adresa Simonei Halep, după prestaţia acesteia din înfrângerea cu Paula Badosa. Gazetarul a transmis că eşecul reprezintă un câştig pentru româncă, deoarece acesteia i se deschide perspectiva revenirii în top.
CTP a mai transmis că primul set, câştigat de Simona Halep, în duelul cu Paula Badosa, a fost unul de vis, fiind de părere că s-a observat faptul că românca s-a antrenat intens, deşi nu a mai jucat tenis de un an şi jumătate.
În privinţa lui Caroline Wozniacki, Cristian Tudor Popescu nu s-a ferit de cuvinte şi a numit-o pe jucătoarea daneză "tractoristă", pentru declaraţiile făcute la adresa Simonei Halep.
"Simona – bucuria și măgăria
Spuneam că graficul la reintrarea în «atmosferă» a Simonei Halep va începe, cel mai probabil, cu un meci bun, în care va fi dusă de setea de a juca tenis după atâta vreme. Așa s-a și întâmplat, dar nu un meci întreg, ci un set.
"Nu s-a văzut rugină pe ea!"
Primul set în fața Paulei Badosa a fost remarcabil nu numai prin scor, 6-1 pentru Simona, dar și prin atitudinea ei pe teren. A jucat «în dușmănie», dar cu bucurie, vrând parcă să șteargă multele luni dureroase prin care a trecut. A arătat tonică, hotărâtă, a avut realizări tehnice deosebite, în special cu reverul, nu s-a văzut «rugină» pe ea.
Apoi, inevitabil, fizicul a început să-i cedeze în fața schimbării jocului de către Badosa, din ce în ce mai tare și agresiv. Nu ca rezistență generală. Aici se vede că Simona nu a încetat să se antreneze, ci la încheieturi, acum umărul drept.
Cred că acest meci pierdut e un câștig pentru Simona, pentru că îi deschide perspectiva revenirii la nivelul care a consacrat-o. Așa că n-ar trebui să o afecteze măgăria «tractoristei» Wozniacki, care a zis că jucătoarele depistate pozitiv n-ar trebui să primească wild-card-uri, să fie obligate s-o ia de la zero. Răspunsul Simonei a fost calm și ferm: «Să citească decizia TAS. Nu m-am dopat, nu am trișat»", a transmis Cristian Tudor Popescu, citat de gsp.ro.
Cum a putut să reacţioneze Simona Halep după ce Caroline Wozniacki spusese că "dopatele nu trebuie să primească wildcard"
Simona Halep a avut o reacţie de clasă după ce Caroline Wozniacki spusese la conferinţa de presă de marţi, de la Miami, că "dopatele nu trebuie să primească wildcard".
"De ce a spus asta? Nu am făcut nimic rău. Nu am trișat. Nu m-am dopat. E mai bine dacă citim decizia de la TAS, care spune că era un supliment contaminat, nu a fost doping. Nu am avut niciodată vreo legătură cu dopajul.
Nu m-am dopat niciodată, așa că nu sunt o trișoare. Mulțumesc turneului că mi-a dat wildcard și că am posibilitatea de a juca într-un turneu atât de mare. A fost grozav să mă întorc.
Doar o singură persoană care este negativă în privința mea nu este atât de importantă, deoarece am sute de oameni care îmi oferă dragoste", a spus Halep, la conferinţa de presă.